Asuursinine

Asuursinine ehk asuurne ehk lasuursininehttps://www.eki.ee/dict/ekss/index.cgi?Q=lasuursinine&F=M on üks sinistest värvitoonidest, elav küllastatud säravsinine värvus. Sõna on kasutatud taevasinise värvuse luuleliseks kirjeldamisekshttp://www.eki.ee/dict/ekss/index.cgi?Q=asuursinine&F=Mhttps://sonaveeb.ee/search/unif/dlall/dsall/taevasinine/1, prantsuse keeles ka taevasinise sünonüümina.

Värvinimetus on tuletatud lapis lazuli ehk lasuriidi nimelise mineraali nimetusest. 

Värvus on karakterilt kevadine ja suvine, mõjult puhas, kerge, unistuslik ja õhuline, seostub sügavuse, avaruse, selguse, lõpmatuse, rahu, saarte, puhkuse ja paradiislikkusega.

 Pildid 

 Variatsioonid 
Ernst Friedrich Glockeri mineraloogiaõpik "Grundriss der Mineralogie ..." nimetab lasuursinist (lasurblau) kerge punaka varjundiga säravsiniseks, punase suunas kalduvate siniste hulgas teisena, vaid kergelt lillakana. Näitemineraalideks toob ta lasuriidi (Lasurstein) ja asuriidi (Kupferlasur)Grundriss der Mineralogie. ... Nebst einem Anhange; ein Verzeichniss der bis jetzt in Schlesien aufgefundenen Fossilien enthaltend, 1821, lk 125.

1821. aasta värviõpik "Werner's Nomenclature of Colours" näitab asuursinist (azure blue) särava (burning color) veidi lillaka sinisena, mis on segatud Berliini sinisest ja vähesest karmiinpunasest. Värvuse näidetena toob ta kobarhüatsindi ja emajuure õite värvuse ning mineraalidest asuriidi värvusehttps://www.c82.net/werner/#blues.

Prantsuskeelne värvinimetuste portaal pourpre.com annab asuursinise (azur) vasteks taevasiniste värvivahemiku
 Azur. - pourpre.com, sünonüümi cérulé vasteks särava sooja taevasinise Cérulé. - pourpre.com.

Pantone värvitoon 17-4139 Azure Blue on sügav taevakarva sinine  .

RGB värvisüsteemi tertsiaalvärvus Azure saadakse sinise (Blue) ja tsüaansinise (Cyan) võrdsel segamiselThe 12 RGB COLORS, see on veidi rukkilillesinisega sarnane sügav taevasinine .

 Kasutamine 
Värvinimetust asuurne, asuursinine, lasuurne või lasuursinine kasutatakse sageli ilukirjanduses.

Ladinakeelne täiend azurea taksoni ladinakeelses nimes või sõna lasuur- eestikeelses liiginimes viitab enamasti säravsinise värvuse esinemisele olendi välimuses.

 Vaata ka 
 Ultramariinsinine
 Kuningsinine

 Viited 

Kategooria:Sinised värvitoonid